**Perioodi 2023–2027** [**keskkonnasõbraliku majandamise toetuse**](https://www.riigiteataja.ee/akt/105052023006) **(KSM) hindamismaatriksid**

Toetusõiguslikkuse nõuete rikkumisel toetust ei määrata. Baasnõuete, põhitegevuse nõuete ja lisategevuse nõuete rikkumisel hinnatakse nõude rikkumist kolmest aspektist lähtuvalt:

1. **Raskus** sõltub eelkõige selle tagajärgede olulisusest. Määratakse koefitsiendiga, mis annab rikkumisele kaalu sõltuvalt tagajärgede mõjust eesmärgile.

Koefitsiendid alla 0,3 – mõju nõude eesmärgile vähene.

Koefitsiendid 0,3...0,5 – mõju nõude eesmärgile oluline.

Koefitsiendid üle 0,5 – mõju nõude eesmärgile väga oluline.

1. **Ulatus** sõltub eelkõige selle mõjust kogu tegevusele. Määratakse % põllu- või põllumajandusmaast, toetusõiguslikust maast, taotletud põllumajandusmaast, objektide arvust jms, millises ulatuses oli rikkumine. Mida suurem %, seda suurem on mõju kogu tegevusele.
2. **Püsivus** sõltub eelkõige selle mõju ajalisest ulatusest või sellest, kas seda mõju on võimalik mõistlike vahenditega lõpetada. Määratakse koefitsiendiga, mis annab rikkumisele kaalu sõltuvalt mõju püsivusest ja mõju lõpetamisest.

Koefitsiendid alla 0,3 – mõju kergesti eemaldatav või mõju lühiajaline.

Koefitsiendid 0,3...0,5 – mõju raskesti eemaldatav või mõju pikaajaline.

Koefitsiendid üle 0,5 – mõju püsiv.

*Toetussummat vähendatakse protsendi võrra, mis saadakse raskuse ja püsivuse koefitsientide ning ulatuse protsendi korrutamisel.*

Igale nõudele on arvestatud vaikimisi maksimaalne vähenduse % toetussummast. Erandjuhtudel võib hinnata nõude rikkumist maatriksist erinevalt. Kui tegemist on raske rikkumisega, võib % olla suurem, kui maksimumina määratud. Kui tegemist on pettuse ja tahtliku rikkumisega, võib raskuse ja püsivuse koefitsiente muuta selliselt, et taotleja jääb toetusest ilma.

**Korduvus** *–* käesoleva aasta rikkumise % korrutatakse sama nõude rikkumiste arvuga. Kui rikkumine teist korda, siis x 2 jne.

BAASNÕUDED:

**1. Taotleja kannab andmed põllumajandusliku tegevuse kohta** [**veeseaduse**](https://www.riigiteataja.ee/akt/117032023052?leiaKehtiv) **alusel peetavasse põlluraamatusse.**

|  |  |
| --- | --- |
| RASKUS | **Koef. 0,2** *(mõju nõude eesmärgile vähene)* – andmed ei vasta reaalsele olukorrale. Puudub ülevaade põllul tehtud töödest. |
| ULATUS | Kui põllu kohta puuduvad kõik andmed, siis arvestatakse 100% põllu pinnast rikutud pinnaks. Kui põllu kohta puuduvad andmed osaliselt, siis 50% põllu pinnast arvestatakse rikutud pinnaks. Rikkumisega pinnad liidetakse kokku ja leitakse rikkumise ulatuse % – kui palju moodustab kogu põllumajandusmaa pindalast kokku rikkumisega põldude pindala. Kui põlluraamat puudub, siis on ulatus 100%. |
| PÜSIVUS | **Koef. 0,2** *(mõju kergesti eemaldatav või mõju lühiajaline)* – andmeid on võimalik taastada või parandada. Teada on põllul kasvav kultuur, kuid tehtud töid, tööde teostamise aega või kasutatud väetiste, taimekaitsevahendite ja seemnete koguseid ei ole võimalik täpselt määrata. |

***Maksimaalne vähendamine esmasel rikkumisel on 4% toetussummast.***

Ulatuse leidmise näide: 3 põldu kokku pinnaga 10 ha. Rikkumine tuvastatakse ühel põllul pinnaga 2 ha. Rikkumine kogu põllumajandusmaast 100x2/10=20%.

Toetussumma vähendamine: ulatuse % x raskuse koef x püsivuse koef (20 x 0,2 x 0,2 = 0,80%).

**2. Taotleja täidab** [**veeseaduse**](https://www.riigiteataja.ee/akt/117032023052?leiaKehtiv) **§ 161 lõigetes 1 ja 7 ning keskkonnaministri 5. novembri 2021. a määruse nr 49 „**[**Nitraaditundliku ala määramine ja põllumajandusliku tegevuse piirangud nitraaditundlikul alal**](https://www.riigiteataja.ee/akt/109112021010)**” §****3 punktis 1 sätestatud nõudeid.**

Tegemist on tingimuslikkuse süsteemi kohustusliku majandamisnõudega [KM 2 Nõue 4](https://www.riigiteataja.ee/aktilisa/1050/5202/3002/MM_m68_lisa1.pdf). Nõuet kontrollib Keskkonnaamet (KeA) tingimuslikkuse sama nõude kontrollis. Nõuet tuleb täita kogu põllumajanduslikus kasutuses oleval maal, mis asub nitraaditundlikul alal.

* Väetistega on lubatud anda põllumajanduskultuuridele aastas selline kasvuks vajalik kogus lämmastikku haritava maa ühe hektari kohta, mis on kehtestatud veeseaduse § 161 lõike 11 alusel.
* Sõnnikuga on lubatud anda haritava maa ühe hektari kohta kuni 170 kg lämmastikku aastas, sealhulgas loomade karjatamisel maale jäävas sõnnikus sisalduv lämmastik.
* Väetisega on lubatud anda põllumajanduskultuuridele aastas selline kasvuks vajalik kogus lämmastikku haritava maa ühe hektari kohta, mis on kehtestatud [lämmastikku sisaldava väetise kasutamise nõuetes](https://www.riigiteataja.ee/akt/104102019004):

1) Lämmastikku sisaldava väetisega antava lämmastiku kogus ei tohi ületada kogust, mis on vajalik kasvatatava kultuuri planeeritava saagi saamiseks.

2) Lämmastikku sisaldava väetisega väetamise planeerimisel ja väetamisel tuleb arvestada:

a) kasvatatava kultuuri ning selle planeeritava saagi saamiseks vajaliku lämmastiku tarvet;

b) eelkultuuri mõju järgneva kasvuaasta põhikultuuri lämmastikunormi planeerimisel;

c) sõnniku järelmõju.

3) Talinisu toiduks kasvatamise korral võib kvaliteedinõuete tagamiseks anda täiendavalt taimedele omastatavat lämmastikku järgmiselt: planeeritud saakide 2–4 t/ha puhul kuni 10 kg/ha, 5–7 t/ha puhul kuni 15 kg/ha ja 8–10 t/ha puhul kuni 20 kg/ha.

4) Mineraallämmastiku kogused, mis on suuremad kui 100 kg hektarile, tuleb anda jaotatult.

* Nitraaditundliku ala **kaitsmata põhjaveega** **aladel ja karstialal** ei tohi mineraalväetisega antav lämmastikukogus olla aastas üle 120 kg haritava maa ühe hektari kohta ning taliviljadele ja mitmeniitelistele rohumaadele korraga antav lämmastikukogus olla aastas üle 80 kg haritava maa ühe hektari kohta.

|  |  |
| --- | --- |
| RASKUS | **Koef. 0,3** *(mõju nõude eesmärgile oluline)* – esineb oht keskkonna reostuseks. |
| ULATUS | Määratakse vastavalt tingimuslikkuse KM 2 Nõue 4 rikkumise punktidele:  3-9 punkti – 20%  10-13 punkti – 50%  14-15 punkti – 100% |
| PÜSIVUS | **Koef. 0,3** *(mõju raskesti eemaldatav või mõju pikaajaline) –* pinnavee ja põhjavee väetistega saastumisel, on hea veeseisundi taastumine pikaajaline protsess. |

***Maksimaalne vähendamine esmasel rikkumisel on 9% toetussummast.***

Ulatuse leidmise näide: Tingimuslikkuse nõuete kontrollis on tuvastatud KM 2 Nõue 4 rikkumine. KeA on hinnanud tingimuslikkuse raames nõude rikkumist, mille punktisumma kokku on 6.Ulatus on 20%.

Toetussumma vähendamine: ulatuse % x raskuse koef x püsivuse koef (20 x 0,3 x 0,3 = 1,80%).

**3. Taotleja täidab maaeluministri 21. detsembri 2022. a määruse nr 68 „**[**Maa heas põllumajandus- ja keskkonnaseisundis hoidmise nõuded ning kohustuslikud majandamisnõuded**](https://www.riigiteataja.ee/akt/129122022006?leiaKehtiv)**” lisas 1 esitatud kohustuslike majandamisnõuete 7 ja 8 nõudeid 1–4.**

Nõuet kontrollib Põllumajandus- ja Toiduamet (PTA) tingimuslikkuse sama nõude kontrollis.

Nõuet tuleb täita kogu põllumajanduslikus kasutuses oleval maal.

Nõue 1: [taimekaitseseaduse](https://www.riigiteataja.ee/akt/101072020018?leiaKehtiv) § 78 lõige 1; põllumajandusministri 29. novembri 2011. a määruse nr 90 „[Taimekaitsevahendi kasutamise ja hoiukoha täpsemad nõuded](https://www.riigiteataja.ee/akt/128042020009?leiaKehtiv)“ § 4.

Nõue 2: [taimekaitseseaduse](https://www.riigiteataja.ee/akt/101072020018?leiaKehtiv) § 79 lõiked 1 ja 6, § 782 lõige 1.

Nõue 3: [taimekaitseseaduse](https://www.riigiteataja.ee/akt/101072020018?leiaKehtiv) § 87 lõige 1.

Nõue 4: [taimekaitseseaduse](https://www.riigiteataja.ee/akt/101072020018?leiaKehtiv) § 84 lõiked 1, 11 ja 2; põllumajandusministri 20. aprilli 2006. a määrus nr 49 „[Taimekaitseseadme kasutamise, puhastamise, hooldamise ning hoidmise ohutusnõuded](https://www.riigiteataja.ee/akt/103052013005?leiaKehtiv)“.

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline)* – nõuetele mittevastavate taimekaitsevahendite kasutamise korral esineb oht loomade/lindude elule ja keskkonna reostuseks. |
| ULATUS | Määratakse vastavalt tingimuslikkuse KM 7 ja 8 Nõue 1-4 rikkumise punktidele ja arvesse võetakse maatriks, millel on suurim punktide arv:  3-4 punkti – 10%  5-9 punkti – 30%  10-13 punkti – 50%  14-15 punkti – 100% |
| PÜSIVUS | **Koef. 0,3** *(mõju raskesti eemaldatav või mõju pikaajaline) –* Keskkonna taimekaitsevahenditega saastumisel, on hea keskkonnaseisundi taastumine pikaajaline protsess. |

***Maksimaalne vähendamine esmasel rikkumisel on 30% toetussummast.***

Ulatuse leidmise näide: Tingimuslikkuse nõuete kontrollis on tuvastatud KM 7 ja 8 Nõue 1 rikkumine ja Nõue 4 rikkumine. Mitme nõude rikkumise korral, võetakse ulatuse leidmisel aluseks maatriks, milles punktide arv kokku on suurim. PTA on hinnanud tingimuslikkuse raames Nõue 1 rikkumist punktisummaga 4 ja Nõue 4 rikkumist punktisummaga 6. Kuna arvesse võetakse suurima punktisummaga maatriks, on ulatus 30%.

Toetussumma vähendamine: ulatuse % x raskuse koef x püsivuse koef (30 x 1,0 x 0,3 = 9%).

PÕHITEGEVUSE NÕUDED:

**1. Samal maal ei kasvatata teravilja kauem kui kolmel järjestikusel aastal.**

Mustkesa, sööti jäetud maa ja vahekultuur ei katkesta külvikorras teravilja järgnevust kohustuseaastal ega kohustusaastale vahetult eelnenud kalendriaastatel. Maisi, tatra või sorgo kasvatamine katkestab teravilja järgnevuse külvikorras.

Nõude kontrollimisel võetakse arvesse põllumajanduskultuur, mida kasvatatakse kohustuseaastal põhikultuurina ning mida kasvatati samal maal põhikultuurina kohustuseaastale vahetult eelnenud kalendriaastatel.

2023. aastal ei kohaldata nõuet põllumajandusmaa suhtes, millel kasvatatakse 2022. aastal külvatud taliteravilja.

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline)* – soodustatakse umbrohtude, taimehaiguste ja -kahjurite levikut ning seeläbi suureneb vajadus taimekaitsevahendite kasutamiseks, mis omakorda pärsib elurikkust. Halveneb mulla struktuur ja fütosanitaarne seisund, väheneb mullaviljakus. |
| ULATUS | Rikkumisega pinna protsent KSM toetusõiguslikust põllumajandusmaast. |
| PÜSIVUS | **Koef. 1,0** *(mõju raskesti eemaldatav või mõju pikaajaline)* – kontrollitaval aastal ei ole võimalik nõuet täita. Võimalik kasvatada järgmisel aastal või kontrollitava aasta sügisel kultuuri, mis katkestab teravilja järgnevuse. |

***Maksimaalne vähendamine esmasel rikkumisel on 100% toetussummast.***

Ulatuse leidmise näide: Taotlejal on 3 teravilja põldu kokku pinnaga 10 ha. Rikkumine leitakse ühel põllul pinnaga 2 ha. Rikkumine KSM toetusõiguslikust põllumajandusmaast on 100x2/10=20%.

Toetussumma vähendamine: ulatuse % x raskuse koef x püsivuse koef (20 x1,0 x 1,0 = 20%).

**2. Ristõieliste sugukonda kuuluvat põllumajanduskultuuri ei kasvatata samal maal uu****esti enne kolme aasta möödumist.**

Mustkesa, sööti jäetud maa ja vahekultuur ei katkesta külvikorras ristõieliste sugukonda kuuluvate põllumajanduskultuuride järgnevust kohustuseaastal ega kohustusaastale vahetult eelnenud kalendriaastatel.

Nõuet ei pea järgima mitmeaastaste köögiviljade kasvatamisel.

Nõude kontrollimisel võetakse arvesse põllumajanduskultuur, mida kasvatatakse kohustuseaastal põhikultuurina ning mida kasvatati samal maal põhikultuurina kohustuseaastale vahetult eelnenud kalendriaastatel.

Ristõielised kultuurid: söödakapsas, valge peakapsas, raps, rüps, lehtkapsas, lillkapsas, nuikapsas, spargelkapsas (brokkoli), rooskapsas (brüsseli kapsas), hiina kapsas, muu kapsas, naeris, kaalikas, tuder, mustrõigas, õlirõigas, sinep, redis, punane peakapsas, harilik hiirekõrv, kapsasrohi, salatkress, võõrliivsinep, harilik sinerõigas jms.

2023. aastal ei kohaldata nõuet põllumajandusmaa suhtes, millel kasvatatakse 2022. aastal külvatud ristõielisi talikultuure.

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline)* – soodustatakse mulla kurnamist, taimehaiguste ja -kahjurite levikut ning seeläbi suureneb vajadus taimekaitsevahendite kasutamiseks, mis omakorda pärsib elurikkust. Halveneb mulla struktuur ja fütosanitaarne seisund, väheneb mullaviljakus. |
| ULATUS | Rikkumisega pinna protsent KSM toetusõiguslikust põllumajandusmaast. |
| PÜSIVUS | **Koef. 1,0** *(mõju raskesti eemaldatav või mõju pikaajaline)* – kontrollitaval aastal ei ole võimalik nõuet täita. Võimalik kasvatada järgmisel aastal kultuuri, mis ei kuulu ristõieliste sugukonda. |

***Maksimaalne vähendamine esmasel rikkumisel on 100% toetussummast.***

Ulatuse leidmise näide: Taotlejal on 3 ristõieliste kultuuridega põldu kokku pinnaga 10 ha. Rikkumine leitakse ühel põllul pinnaga 2 ha. Rikkumine KSM toetusõiguslikust põllumajandusmaast on 100x2/10=20%.

Toetussumma vähendamine: ulatuse % x raskuse koef x püsivuse koef (20 x 1,0 x 1,0 = 20%).

**3. Samal maal ei kasvatata maasikat kauem kui viiel järjestikusel aastal.**

Nõude kontrollimisel võetakse arvesse põllumajanduskultuur, mida kasvatatakse kohustuseaastal põhikultuurina ning mida kasvatati samal maal põhikultuurina kohustuseaastale vahetult eelnenud kalendriaastatel.

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline)* – soodustatakse mulla kurnamist, taimehaiguste ja -kahjurite levikut ning seeläbi suureneb vajadus taimekaitsevahendite kasutamiseks, mis omakorda pärsib elurikkust. Halveneb mulla struktuur ja fütosanitaarne seisund, väheneb mullaviljakus. |
| ULATUS | Rikkumisega pinna protsent KSM toetusõiguslikust põllumajandusmaast. |
| PÜSIVUS | **Koef. 1,0** *(mõju raskesti eemaldatav või mõju pikaajaline)* – kontrollitaval aastal ei ole võimalik nõuet täita. Võimalik kasvatada järgmisel aastal või kontrollitava aasta sügisel kultuuri, mis katkestab maasika järgnevuse. |

***Maksimaalne vähendamine esmasel rikkumisel on 100% toetussummast.***

Ulatuse leidmise näide: Taotlejal on 3 maasika põldu kokku pinnaga 10 ha. Rikkumine leitakse ühel põllul pinnaga 2 ha. Rikkumine KSM toetusõiguslikust põllumajandusmaast on 100x2/10=20%.

Toetussumma vähendamine: ulatuse % x raskuse koef x püsivuse koef (20 x 1,0 x 1,0 = 20%).

**4.** **Taotleja kasvatab vähemalt 15 protsendil ja taotleja, kelle ettevõte on mahepõllumajanduse seaduse alusel tunnustatud, vähemalt 20 protsendil kogu põllumajandusliku majapidamise põllumaal liblikõieliste sugukonda kuuluvaid põllumajanduskultuure (edaspidi liblikõielised) puhaskultuurina, segus kõrreliste heintaimedega või segus teiste haljasväetiseks kasvatatavate põllumajanduskultuuridega.**

Liblikõieliste puhaskultuuri või liblikõieliste-kõrreliste heintaimede segu on lubatud kasvatada ka allakülvina. Liblikõieliste kaetus liblikõieliste-kõrreliste heintaimede ja liblikõieliste-haljasväetistaimede segu taimikus peab olema vähemalt 30%. Põldhernest on lubatud kasvatada tugikultuuriga, kui põldherne kaetus segu taimikus on vähemalt 70%.

Nõude kontrollimisel võetakse arvesse põllumajanduskultuur, mida kasvatatakse kohustuseaastal põhikultuurina.

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline)* – väheneb mullaviljakus, suureneb taimekaitsevahendite ja mineraalväetiste kasutamine ja seeläbi oht veekeskkonnale ja elurikkusele. |
| ULATUS | Protsent, mis jääb nõude täitmisest puudu. |
| PÜSIVUS | **Koef. 1,0** *(mõju raskesti eemaldatav või mõju pikaajaline)* – kontrollitaval aastal ei ole võimalik nõuet täita. Võimalik liblikõielisi külvata kontrollitava aasta sügisel või järgmisel aastal. |

***Maksimaalne vähendamine esmasel rikkumisel on vastavalt kas 15% või 20% (taotlejal, kelle ettevõte on mahepõllumajanduse seaduse alusel tunnustatud) toetussummast.***

Ulatuse leidmise näide: Põllumaad on kokku 20 ha, sellest 15% on (20x15/100) 3 ha, millel peab kasvama liblikõieline kultuur. Taotlejal on liblikõielisi kultuure kokku 2 ha ehk 10% (2x100/20). Ulatus on 15-10=5%.

Toetussumma vähendamine: ulatuse % x raskuse koef x püsivuse koef (5 x 1,0 x 1,0 = 5%).

**5. Taotleja kasutab külvisena kohustuseaastale vahetult eelnenud kalendriaasta sügisesel ja kohustuseaasta kevadisel teraviljade külvipinnal kokku vähemalt 15 protsenti sertifitseeritud teraviljaseemet.**

Maisi ja sorgo külvipinda ning teravilja ja teiste põllumajanduskultuuride segu külvipinda ei loeta teraviljade kogupinna hulka ning sertifitseeritud seemnega külvatud teraviljade pinna hulka. Maisi ja sorgo seemet ei arvestata sertifitseeritud teraviljaseemne hulka.

Samale põllule ei tohi külvata sertifitseeritud ja sertifitseerimata seemet, välja arvatud juhul, kui sertifitseerimata seemet kasutatakse allakülviks.

Seemnepartii sertifitseerimist tõendav külvatud seemne müügipakendi etikett ja sertifitseeritud seemne ostmist tõendav ostudokument peavad olema kohustuseaasta jooksul kohapeal kontrollimiseks kättesaadavad.

2023. aastal ei arvestata sügisese teraviljade külvipinna hulka põllumajandusmaad, millel kasvatatakse 2022. aastal sertifitseerimata seemnega külvatud taliteravilja.

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline)* – levivad taimekahjustajad. |
| ULATUS | Protsent, mis jääb nõude täitmisest puudu. |
| PÜSIVUS | **Koef. 1,0** *(mõju raskesti eemaldatav või mõju pikaajaline) –* kontrollitaval aastal ei ole võimalik nõuet täita. Võimalik külvata sertifitseeritud seemnega teravilja kontrollitava aasta sügisel või järgmise aasta kevadel. |

***Maksimaalne vähendamine esmasel rikkumisel on 15% toetussummast.***

Ulatuse leidmise näide: Teraviljade külvipind kokku on 20 ha, sellest 15% on (20x15/100) 3 ha, mis peab olema sertifitseeritud seemnega külvatud. Sertifitseeritud seemnega teravilja on külvatud 2 ha ehk 10% (2x100/20). Ulatus on 15-10=5%.

Toetussumma vähendamine: ulatuse % x raskuse koef x püsivuse koef (5 x 1,0 x 1,0 = 5%).

**6. Taotleja ei kasuta glüfosaati sisaldavaid taimekaitsevahendeid:**

**1) põllukultuuri** (teravili, kaunvili, õli- või kiukultuur, rühvelkultuur ning muu tehniline kultuur) **taimede tärkamisest, istutamisest või maha panemisest kuni saagi koristamiseni;**

**2) maal, millel kasvatatakse aiakultuuri** (köögivili, maasikas, ravim- või maitsetaim, puuvilja- või marjakultuur)**;**

**3) mustkesal, sööti jäetud maal, haljaskesal ja haljasväetiseks kasvatatavatel taimedel ning vahekultuuridel.**

|  |  |
| --- | --- |
| RASKUS | **Koef. 0,5** *(mõju nõude eesmärgile oluline)* – esineb oht loomade, lindude, inimese jt tervisele. Toimub mulla, vee ja toidu saastumine taimekaitsevahendi jääkidega. |
| ULATUS | Rikkumisega pinna protsent KSM toetusõiguslikust põllumajandusmaast. |
| PÜSIVUS | **Koef. 1,0** *(mõju raskesti eemaldatav või mõju pikaajaline)* – glüfosaadi kasutamisel jäävad jäägid mulda mitmeks aastaks. |

***Maksimaalne vähendamine esmasel rikkumisel on 50% toetussummast.***

Ulatuse leidmise näide: Taotlejal on 3 maasika põldu kokku pinnaga 10 ha. Rikkumine leitakse ühel põllul pinnaga 2 ha. Rikkumine põllumajandusmaast 100x2/10=20%.

Toetussumma vähendamine: ulatuse % x raskuse koef x püsivuse koef (20 x 0,5 x 1,0 = 10%).

**7. Taotleja korraldab põllumajandusmaa kohta, mille kohta ta toetust taotleb, mullaproovide võtmise ning proovide saatmise mullaanalüüside tegemiseks mulla ja pinnase analüüsimiseks akrediteeritud laboratooriumisse hiljemalt kohustuseaasta 1. detsembriks.**

**1) Kui põllumajandusmaalt, mille kohta toetust taotletakse, on varem võetud mullaproov ja selle kohta on väljastatud laboriprotokoll mulla happesuse, mulla orgaanilise süsiniku sisalduse, taimedele omastatava fosfori ja kaaliumi sisalduse kohta, peab taotleja korraldama mullaproovi võtmise ja laboratooriumisse saatmise eelmise mullaproovi võtmise aastale järgneva viienda aasta 1. detsembriks.**

**Taotleja korraldab mullaproovide võtmise arvestusega, et iga kuni viie hektari põllumajandusmaa kohta, mille kohta ta toetust taotleb, on võetud üks mullaproov, millest on võimalik määrata mulla happesus, taimedele omastatava fosfori ja kaaliumi sisaldus.** Mulla happesus määratakse kaaliumkloriidi lahusest, taimedele omastatava fosfori ja kaaliumi sisalduse määramiseks kasutatakse Mehlich 3, Egnér-Riehmi topeltlaktaadi või Egnér-Riehm-Domingo ammooniumatsetaat-laktaadi meetodit.

|  |  |
| --- | --- |
| RASKUS | **Koef. 0,3** *(mõju nõude eesmärgile oluline)* – väetiste kasutamine ei toimu vastavalt väetustarbele, kasvatatakse põllumullale mittevastavaid kultuure. |
| ULATUS | Vajaminevatest proovidest, mitu protsenti moodustavad puuduolevad/nõuetele mittevastavad proovid. |
| PÜSIVUS | **Koef. 0,2** *(mõju kergesti eemaldatav või mõju lühiajaline)* – puuduolevad proovid on võimalik võtta kontrollitava aasta sügisel või järgmise aasta kevadel. |

***Maksimaalne vähendamine esmasel rikkumisel on 6% toetussummast.***

Ulatuse leidmise näide: Taotlejal on KSM taotletud maad kokku 50 ha. Mullaproovide arv, mis peab olema võetud on 50/5 = 10 mullaproovi. Taotleja on võtnud 1. detsembriks 7 mullaproovi, seega 3 mullaproovi on võtmata. Rikkumine 100x3/10=30%.

Toetussumma vähendamine: ulatuse % x raskuse koef x püsivuse koef (30 x 0, 3x 0,2 = 1,8%).

**2) Kui taotleja taotleb toetust aiakultuuri kasvatamise eest, korraldab ta mullaproovide võtmise arvestusega, et iga kuni kolme hektari põllumajandusmaa kohta, mille kohta ta aiakultuuri kasvatamise eest toetust taotleb, on võetud üks mullaproov, millest on lisaks mulla orgaanilise süsiniku sisaldusele, taimedele omastatava fosfori ning kaaliumi sisaldusele ja mulla happesusele võimalik määrata taimedele omastatava magneesiumi, kaltsiumi, vase, mangaani ja boori sisaldus.**

**Kui põllumajandusmaalt, mille kohta taotleja taotleb toetust aiakultuuri kasvatamise eest, on varem võetud mullaproov ja selle kohta on väljastatud laboriprotokoll mulla orgaanilise süsiniku sisalduse, taimedele omastatava fosfori ning kaaliumi sisalduse, mulla happesuse, taimedele omastatava magneesiumi, kaltsiumi, vase, mangaani ja boori sisalduse kohta, peab taotleja korraldama mullaproovi võtmise ja laboratooriumisse saatmise eelmise mullaproovi võtmise aastale järgneva viienda aasta 1. detsembriks.**

|  |  |
| --- | --- |
| RASKUS | **Koef. 0,3** *(mõju nõude eesmärgile oluline)* – väetiste kasutamine ei toimu vastavalt väetustarbele, kasvatatakse põllumullale mittevastavaid kultuure. |
| ULATUS | Vajaminevatest proovidest, mitu protsenti moodustavad puuduolevad/nõuetele mittevastavad proovid. |
| PÜSIVUS | **Koef. 0,2** *(mõju kergesti eemaldatav või mõju lühiajaline)* – puuduolevad proovid on võimalik võtta kontrollitava aasta sügisel või järgmise aasta kevadel. |

***Maksimaalne vähendamine esmasel rikkumisel on 6% toetussummast.***

Toetussumma vähendamine: ulatuse % x raskuse koef x püsivuse koef.

**3) Võetud mullaproovidest peab mulla orgaanilise süsiniku sisaldus olema analüüsitud arvestusega, et põllumajandusmaa kohta, mille kohta toetust taotletakse, on iga kuni 20 hektari kohta analüüsitud vähemalt üks proov.**

|  |  |
| --- | --- |
| RASKUS | **Koef. 0,1** *(mõju nõude eesmärgile vähene)* – mulla orgaanilise süsiniku sisaldus on üks tähtsamaid mulla viljakuse ja kvaliteedi indikaatoreid. Samuti on oluline teada, milliste harimisvõtetega on võimalik mulla orgaanilise süsiniku varu suurendada. |
| ULATUS | Vajaminevatest proovidest, mitu protsenti moodustavad puuduolevad proovid. |
| PÜSIVUS | **Koef. 0,1** *(mõju kergesti eemaldatav või mõju lühiajaline)* – muutused mulla orgaanilise süsiniku varus on pikaajalised ja usutavalt tuvastatavad alles 4-6 aasta möödudes. |

***Maksimaalne vähendamine esmasel rikkumisel on 1% toetussummast.***

Toetussumma vähendamine: ulatuse % x raskuse koef x püsivuse koef.

**4) Kui põllumajandusmaad, mille kohta toetust taotletakse, on üle kümne hektari, peab mullaproovid võtma Maaelu Teadmuskeskuse (METK) korraldatud mullaproovivõtjate koolituse läbinud isik.**

|  |  |
| --- | --- |
| RASKUS | **Koef. 0,1** *(mõju nõude eesmärgile vähene)* – puuduvad täpsed andmed mullaproovide võtmise asukohast ja mullakaardid. |
| ULATUS | Vajaminevatest proovidest, mitu protsenti moodustavad proovid, mida ei ole võtnud METK koolitatud proovivõtja. |
| PÜSIVUS | **Koef. 0,1** *(mõju kergesti eemaldatav või mõju lühiajaline)* – mullaproovid on võetud. |

***Maksimaalne vähendamine esmasel rikkumisel on 1% toetussummast.***

Toetussumma vähendamine: ulatuse % x raskuse koef x püsivuse koef.

**8. Sama keemilise taimekaitsevahendi, välja arvatud insektitsiidi, toimeainet ei kasutata samal suvinisu, talinisu, talirukki, suviodra, suvikaera, suvirapsi, talirapsi, suvirüpsi, talirüpsi, hariliku maisi, hariliku herne, põldoa ja heintaime, välja arvatud heinaseemne kasvatamise korral, põllul ühe kalendriaasta jooksul rohkem kui kaks korda.**

|  |  |
| --- | --- |
| RASKUS | **Koef. 0,5** *(mõju nõude eesmärgile oluline)* – sama toimeainega taimekaitsevahendite kasutamisel on haiguste ja umbrohtude tõrjumise efekt väiksem. |
| ULATUS | Rikkumisega pinna protsent KSM toetusõiguslikust põllumajandusmaast. |
| PÜSIVUS | **Koef. 1,0**  *(mõju raskesti eemaldatav või mõju pikaajaline)* – sama keemilise taimekaitsevahendi toimeaine korduv kasutamine kiirendab taimekahjustajate resistentsuse kujunemist taimekaitsevahendite suhtes. |

***Maksimaalne vähendamine esmasel rikkumisel on 50% toetussummast.***

Ulatuse leidmise näide: Taotlejal on KSM toetusõiguslikku põllumajandusmaad 10 ha. Rikkumine leitakse suvinisu põllul pinnaga 2 ha. Rikkumine KSM toetusõiguslikust põllumajandusmaast on 100x2/10=20%.

Toetussumma vähendamine: ulatuse % x raskuse koef x püsivuse koef (20 x 0,5 x 1,0 = 10%).

**9. Aiakultuuri teenindusala hoitakse rohukamaras.**

|  |  |
| --- | --- |
| RASKUS | **Koef. 0,3** *(mõju nõude eesmärgile oluline)* – toitainete leostumise oht on suurem ja looduslik mitmekesisus väiksem. |
| ULATUS | Rikkumisega seotud põldude pinna protsent KSM toetusõiguslikust põllumajandusmaast. |
| PÜSIVUS | **Koef. 0,3** *(mõju kergesti eemaldatav või mõju lühiajaline)* – kontrollitaval aastal on võimalik teenindusala jätta rohtuma. |

***Maksimaalne vähendamine esmasel rikkumisel on 9% toetussummast.***

Ulatuse leidmise näide: Taotlejal on KSM toetusõiguslikku põllumajandusmaad 5 ha. Rikkumine leitakse 2 ha suurusel maasika põllul, mille teenindusalad ei ole rohukamaras. Rikkumine KSM toetusõiguslikust põllumajandusmaast 2x100/5=40%.

Toetussumma vähendamine: ulatuse % x raskuse koef x püsivuse koef (40 x 0,3 x 0,3 = 3,6%).

**10. Maasikaridades kasutatakse multši. Multši kasutatakse alates istandiku rajamisest ja see peab olema põllul kogu vegetatsiooniperioodi jooksul või kuni istandiku likvideerimiseni.**

|  |  |
| --- | --- |
| RASKUS | **Koef. 0,5** *(mõju nõude eesmärgile väga oluline)* – umbrohtude levik on laialdasem. |
| ULATUS | Rikkumisega pinna protsent KSM toetusõiguslikust põllumajandusmaast. |
| PÜSIVUS | **Koef. 0,4** *(mõju raskesti eemaldatav või mõju pikaajaline)* – multši võimalik kasutada järgmisel aastal. |

***Maksimaalne vähendamine esmasel rikkumisel on 20% toetussummast.***

Ulatuse leidmise näide: Taotlejal on 3 maasika põldu kokku pinnaga 10 ha. Rikkumine leitakse ühel põllul pinnaga 2 ha. Rikkumine kogu KSM toetusõiguslikust põllumajandusmaast on 100x2/10=20%.

Toetussumma vähendamine: ulatuse % x raskuse koef x püsivuse koef (20 x 0,5 x 0,4 = 4%).

**11. Maal, millel kasvatatakse viljapuid, hoitakse kohustuseaasta 1. maist kuni 31. augustini õunamähkuri, ploomimähkuri, õunakoi ja õunapuu-võrgendikoi avastamiseks feromoonpüüniseid. Feromoonpüünised peavad olema paigutatud tihedusega vähemalt üks püünis iga 0,3 hektari suuruse maa kohta, millel kasvatatakse viljapuid.**

|  |  |
| --- | --- |
| RASKUS | **Koef. 0,2** *(mõju nõude eesmärgile vähene)* – kahjustajate kindlaks tegemine on raskendatud, mistõttu hilineb ka võimalik tõrje. |
| ULATUS | Protsent, kui palju moodustab puuduolevate püüniste arv nõude täitmiseks vajaminevate püüniste arvust. |
| PÜSIVUS | **Koef. 0,5** *(mõju raskesti eemaldatav või mõju pikaajaline)* – kontrollitaval aastal ei ole võimalik nõuet täita. Feromoonpüüniste panek enam sellele aastale mõju ei avalda, kuna viljapuuaia kahjustajad on selleks ajaks juba saaki kahjustanud. |

***Maksimaalne vähendamine esmasel rikkumisel on 10% toetussummast.***

Ulatuse leidmise näide: Taotlejal on viljapuudega põlde kokku 50 ha. 50 ha kohta peab olema 50/0,3=167 püünist. Taotlejal on kokku 150 püünist, seega puudu on 17 feromoonpüünist. Rikkumine 100x17/167=10,18%.

Toetussumma vähendamine: ulatuse % x raskuse koef x püsivuse koef (10,18 x 0,2 x 0,5 = 1,02%).

**12. Maale, millel kasvatatakse viljapuid või marjapõõsaid, paigutatakse iga 0,3 hektari kohta vähemalt kaks järgmist elurikkust soodustavat elementi:****1) putukate või lindude joogianum;****2) kivikuhil, oksakuhil või vana kõdunev puunott;****3) lindude pesakast, röövlindude istumiskoht;****4) putukapesa;****5) taru, milles peetakse mesilasi.**

|  |  |
| --- | --- |
| RASKUS | **Koef. 0,5** *(mõju nõude eesmärgile väga oluline)* – tolmeldamine väheneb ja/või kahjurputukate levik suureneb. |
| ULATUS | Leitakse vajaminevate ja eest leitud elementide arvud kõikidel põldudel, seejärel arvutatakse, mitu protsenti moodustavad puuduolevad elemendid vajaminevate elementide arvust. |
| PÜSIVUS | **Koef. 0,2** *(mõju kergesti eemaldatav või mõju lühiajaline)* – elemente on võimalik paigaldada. |

***Maksimaalne vähendamine esmasel rikkumisel on 10% toetussummast.***

Ulatuse leidmise näide: Põld 1: vaja 40 elementi, eest leiti 35; põld 2: vaja 40 elementi, eest leiti 45. Ulatuse arvutamisel võetakse aluseks vajaminevate elementide arv ehk 40; põld 3: vaja 20 elementi, eest leiti 15. Kokku vaja 100 elementi, eest leiti 90, seega puudu on 10 elementi. Ulatus on 10x100/100=10%.

Toetussumma vähendamine: ulatuse % x raskuse koef x püsivuse koef (10 x 0,5 x 0,2 = 1%).

**13. Taotleja või taotleja heaks tegutsev füüsiline isik, kes tegeleb taotleja põllumajanduslikus majapidamises põllumajandusliku tegevusega, peab osalema kohustuseaasta 1. detsembriks vähemalt ühel keskkonnasõbraliku majandamise alasel koolitusel, mis on korraldatud strateegiakava alusel antava teadmussiirde- ja innovatsioonisüsteemi arendamise toetuse raames.**

**NB! Koolitus tuleb läbida igal kohustuseaastal, millal KSM toetust taotletakse.**

2023. ja 2024. aastal võetakse arvesse „Eesti maaelu arengukava 2014–2020” alusel antava teadmussiirde pikaajaliste programmide rakendamise toetuse raames läbiviidud koolitust.

Koolituste kohta leiab infot aadressilt [www.pikk.ee](http://www.pikk.ee).

Koolituse nõude rikkumist hinnatakse kolmest aspektist lähtuvalt:

**a) Raskus** sõltub eelkõige selle tagajärgede olulisusest. Määratakse koefitsiendiga, mis annab rikkumisele kaalu sõltuvalt tagajärgede mõjust nõude eesmärgile.

Koefitsient „**1**“ – mõju nõude eesmärgile vähene.

Koefitsient „**2**“ – mõju nõude eesmärgile oluline.

**b) Ulatus** sõltub eelkõige selle mõjust kogu tegevusele. Koolituse nõude hindamisel on ulatus „**1%**“.

**c) Püsivus** sõltub eelkõige selle mõju ajalisest ulatusest või sellest, kas seda mõju on võimalik mõistlike vahenditega lõpetada. Määratakse koefitsiendiga, mis annab rikkumisele kaalu sõltuvalt mõju püsivusest ja mõju lõpetamisest.

Koefitsient „**1**“ – mõju kergesti eemaldatav või mõju lühiajaline.

Koefitsient „**3**“ – mõju raskesti eemaldatav või mõju pikaajaline.

|  |  |  |
| --- | --- | --- |
| RASKUS | **Koef. 1,0** *(mõju nõude eesmärgile vähene)* – taotleja on läbinud koolituse tähtajast hiljem, kuid kohustuseaasta lõpuks. | **Koef. 2,0** *(mõju nõude eesmärgile oluline)* – taotleja ei ole koolitusel osalenud. |
| ULATUS | Taotleja ei ole koolitust läbinud etteantud tähtajaks (**1%**). | |
| PÜSIVUS | **Koef. 1,0** *(mõju kergesti eemaldatav või mõju lühiajaline)* – taotleja on läbinud koolituse tähtajast hiljem, kuid kohustuseaasta lõpuks. | **Koef. 3,0** *(mõju raskesti eemaldatav või mõju pikaajaline)* – taotleja ei ole koolitusel osalenud. |

***Maksimaalne vähendamine esmasel rikkumisel on 6% toetussummast.***

Toetussumma vähendamine: ulatuse % x raskuse koef x püsivuse koef.

LISATEGEVUSE NÕUDED:

**Orgaanilise multši kasutamise lisategevus**

**Aiakultuuri kasvatamise korral kasutatakse ridades ja reavahedes üksnes orgaanilist multši. Orgaanilist multši peab kasutama alates taimede külvamisest, maha panemisest või istutamisest ja see peab olema põllul kogu vegetatsiooniperioodi jooksul või kuni taimede ülesvõtmiseni. Orgaanilist multši kasutatakse koguses, mis takistab rohu läbikasvamist multšist.**

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline)* – umbrohtude levik on laialdasem. |
| ULATUS | Rikkumisega pinna protsent orgaanilise multši kasutamise lisategevuse kindlakstehtud pinnast. |
| PÜSIVUS | **Koef. 1,0** *(mõju raskesti eemaldatav või mõju pikaajaline) –* orgaanilist multši võimalik kasutada järgmisel aastal. |

***Maksimaalne vähendamine esmasel rikkumisel on 100% orgaanilise multši kasutamise lisategevuse toetussummast.***

Ulatuse leidmise näide: Orgaanilise multši kasutamise lisategevust on taotletud kokku 10 hektarile, sellest 3 hektaril ei ole ridades ja reavahedes kasutatud orgaanilist multši. Ulatus on 100x3/10=30%.

Lisategevuse toetussumma vähendamine: ulatuse % x raskuse koef x püsivuse koef (30 x 1,0 x 1,0 = 30%).

**Mitmeliigilise väikese põllu lisategevus**

**1. Taotleja kasvatab põllul vähemalt kaheksat erinevat põllumajanduskultuuri, mis kuuluvad köögivilja, rühvelkultuuri, lillede, ravim- või maitsetaimede hulka.**

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline) –* suureneb oht elurikkusele, suureneb ilmastiku mõju ning väheneb võimalus saada kvaliteetset saaki. |
| ULATUS | Puuduolevate kultuuride protsent nõutud kultuuride arvust. |
| PÜSIVUS | **Koef. 1,0** *(mõju raskesti eemaldatav või mõju pikaajaline)* – kontrollitaval aastal ei ole võimalik nõuet täita. Nõutaval arvul kultuure on võimalik kasvatada alles järgmisel aastal. |

***Maksimaalne vähendamine esmasel rikkumisel on 100% mitmeliigilise väikese põllu lisategevuse toetussummast.***

Ulatuse leidmisel arvestatakse mitmeliigilise väikese põllu lisategevuse märkega põlde ja nendel kasvatatavate kultuuride arvu. Põldude osas, millel kasvab vähem kui 8 kultuuri, leitakse puuduolevate kultuuride arv kokku. Kui mõnel põllul kasvab üle 8 kultuuri, siis loetakse selle põllu osas nõue täidetuks ja arvesse läheb 8 kultuuri. Seega, kui mõnel põllul on vähem kultuure, kui nõutud ning mõnel põllul rohkem, siis suurem arv kultuure ühel põllul ei kompenseeri kultuuride puudumist teisel põllul.

Ulatuse leidmise näide: Taotlejal on 3 põldu, millele taotletakse mitmeliigilise väikese põllu lisategevust. Põllul nr 1 kasvatatakse 7 erinevat kultuuri, põllul nr 2 kasvatatakse 5 ning põllul nr 3 kasvatatakse 4 erinevat kultuuri. Kokku kasvatatakse 16 kultuuri. Kolme põllu peale kokku peab kasvatama 24 kultuuri. Ulatus on 16x100/24=66,67 %.

Lisategevuse toetussumma vähendamine: ulatuse % x raskuse koef x püsivuse koef (66,67 x 1,0 x 1,0 = 66,67%).

**2. Taotleja kasvatab igat põllumajanduskultuuri, mis kuuluvad köögivilja, rühvelkultuuri, lillede, ravim- või maitsetaimede hulka, kuni 0,10 hektari suurusel maal.**

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline) –* suureneb oht elurikkusele, suureneb ilmastiku mõju ning väheneb võimalus saada kvaliteetset saaki. |
| ULATUS | Määratakse vastavalt mitu protsenti põllul olevatest kultuuridest kasvatatakse üle 0,10 hektari suurusel maal:  kuni 10%– ulatus 10%  10,01–20% – ulatus 20%  üle 20%– ulatus 40%. |
| PÜSIVUS | **Koef. 1,0** *(mõju raskesti eemaldatav või mõju pikaajaline)* – kontrollitaval aastal ei ole võimalik nõuet täita. Nõutaval pinnal kultuure on võimalik kasvatada alles järgmisel aastal. |

***Maksimaalne vähendamine esmasel rikkumisel on 40%* *mitmeliigilise väikese põllu lisategevuse toetussummast.***

Ulatuse leidmise näide: Taotlejal on kokku 12 kultuuri, millest 3 kultuuri pind on üle 0,10 ha. Seega põllul olevatest kultuuridest kasvatatakse üle 0,10 hektari suurusel maal 25% kultuuridest (3/12\*100). Ulatus on 40%.

Lisategevuse toetussumma vähendamine: ulatuse % x raskuse koef x püsivuse koef (40 x 1,0 x 1,0 = 40%).

**Happelise mulla lupjamise lisategevus**

**1. Taotleja kasutab põllul, mille kohta on koostatud lubjatarbekaart, lubiväetist. Mulla lupjamiseks kasutatakse tuhka või lisaks tuhale muud lubiväetist. Lupjamiseks kasutatud lubiväetise kohta peavad andmed olema kantud väetiseregistrisse. Tuha tekke aluseks oleva toorme ja muu lubiväetise päritolu tõendav dokument peab olema kohapeal kontrollimiseks kättesaadav.**

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline) –* teadmata päritoluga lubiväetise kasutamisel on oht keskkonna reostuseks. |
| ULATUS | Rikkumisega pinna protsent happelise mulla lupjamise lisategevuse kindlakstehtud pinnast. |
| PÜSIVUS | **Koef. 1,0** *(mõju raskesti eemaldatav või mõju pikaajaline)* – nõuetekohast lubiväetist võimalik kasutada järgmisel aastal. |

***Maksimaalne vähendamine esmasel rikkumisel on 100% happelise mulla lupjamise lisategevuse toetussummast.***

Ulatuse leidmise näide: Taotleja taotleb 3-le põllule kokku pindalaga 10 ha happelise mulla lupjamise lisategevust. Rikkumine leitakse ühel põllul pinnaga 2 ha – põllul ei ole kasutatud lupjamiseks tuhka. Rikkumine kogu lisategevuse kindlakstehtud pinnast 100x2/10=20%.

Lisategevuse toetussumma vähendamine: ulatuse % x raskuse koef x püsivuse koef (20 x 1,0 x 1,0 = 20%).

**2. Pärast mulla lupjamist külvatakse põllule põllumajanduskultuur või peab seal kasvama taimik. Põllul, millel kasutatakse lubiväetist, kasvatatakse sügisesi vahekultuure või peab seal olema püsirohumaa või maaeluministri 21. detsembri 2022. a määruse nr 68 „**[**Maa heas põllumajandus- ja keskkonnaseisundis hoidmise nõuded ning kohustuslikud majandamisnõuded**](https://www.riigiteataja.ee/akt/105052023002?leiaKehtiv)**” § 3 lõikes 5 sätestatud nõuete kohaselt talvine taimkate.**

Talviseks taimkatteks loetakse 1. novembrist kuni 31. märtsini põllumaal ja püsikultuuridealusel maal olevad põllumajanduskultuurid, sealhulgas vahekultuur, kõrretüü ja taimejäänused.

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline) –* taimkatteta maal suureneb toitainete leostumise oht keskkonda. |
| ULATUS | Rikkumisega pinna protsent happelise mulla lupjamise lisategevuse kindlakstehtud pinnast. |
| PÜSIVUS | **Koef. 0,3** *(mõju kergesti eemaldatav või mõju lühiajaline)* – järgmisel aastal on võimalik põllumajanduskultuuri kasvatada. |

***Maksimaalne vähendamine esmasel rikkumisel on 30% happelise mulla lupjamise lisategevuse toetussummast.***

Ulatuse leidmise näide: Lupjamise lisategevust on taotletud kokku 10 hektarile, sellest 3 hektarilisel põllul on tehtud lupjamine ja põld on küntud, kuid põllule ei ole vahekultuuri ega talvist taimkatet rajatud. Rikkumine kogu lisategevuse kindlakstehtud pinnast 3/10x100=30%.

Lisategevuse toetussumma vähendamine: ulatuse % x raskuse koef x püsivuse koef (30 x 1,0 x 0,3 = 9%).

**Glüfosaadi mittekasutamise lisategevus**

**Taotleja ei kasuta kohustuseaasta jooksul glüfosaati sisaldavaid taimekaitsevahendeid kogu põllumajandusliku majapidamise põllumajandusmaal.**

|  |  |
| --- | --- |
| RASKUS | **Koef. 1,0** *(mõju nõude eesmärgile väga oluline) –* esineb oht loomade, lindude, inimese jt tervisele. Toimub mulla, vee ja toidu saastumine taimekaitsevahendi jääkidega. |
| ULATUS | Rikkumisega pinna protsent kogu majapidamise põllumajandusmaast. |
| PÜSIVUS | **Koef. 1,0** *(mõju raskesti eemaldatav või mõju pikaajaline) –* glüfosaadi kasutamisel jäävad jäägid mulda mitmeks aastaks. |

***Maksimaalne vähendamine esmasel rikkumisel on 100% glüfosaadi mittekasutamise lisategevuse toetussummast.***

Ulatuse leidmise näide: Taotlejal on põllumajandusmaad kokku pinnaga 150 ha. Rikkumine leitakse ühel põllul pinnaga 2 ha. Rikkumine kogu majapidamise põllumajandusmaast 100x2/150=1,33%.

Lisategevuse toetussumma vähendamine: ulatuse % x raskuse koef x püsivuse koef (1,33 x 1,0 x 1,0 = 1,33%).